CELEX: 31978L1017
Language: el
Date: 1978-11-24 00:00:00
Title: Οδηγία 78/1017/ΕΟΚ του Συμβουλίου της 24ης Νοεμβρίου 1978 περί τροποποιήσεως της οδηγίας 72/159/ΕΟΚ «περί εκσυγχρονισμού των γεωργικών εκμεταλλεύσεων» και της οδηγίας 73/131/ΕΟΚ «περί της πριμοδοτήσεως προσανατολισμού που αναφέρεται στα άρθρο 10 της οδηγίας της 17ης Απριλίου 1972 περί εκσυγχρονισμού των γεωργικών εκμεταλλεύσεων»

Avis juridique important

|

31978L1017

Οδηγία 78/1017/ΕΟΚ του Συμβουλίου της 24ης Νοεμβρίου 1978 περί τροποποιήσεως της οδηγίας 72/159/ΕΟΚ «περί εκσυγχρονισμού των γεωργικών εκμεταλλεύσεων» και της οδηγίας 73/131/ΕΟΚ «περί της πριμοδοτήσεως προσανατολισμού που αναφέρεται στα άρθρο 10 της οδηγίας της 17ης Απριλίου 1972 περί εκσυγχρονισμού των γεωργικών εκμεταλλεύσεων»  

Επίσημη Εφημερίδα αριθ. L 349 της 13/12/1978 σ. 0032 - 0032 Ελληνική ειδική έκδοση: Κεφάλαιο 03 τόμος 23 σ. 0088  Ισπανική ειδική έκδοση: Κεφάλαιο 03 τόμος 15 σ. 0062  Πορτογαλική ειδική έκδοση : Κεφάλαιο 03 τόμος 15 σ. 0062 

ΟΔΗΓΙΑ ΤΟΥ ΣΥΜΒΟΥΛΙΟΥ της 24ης Νοεμβρίου 1978 περί τροποποιήσεως της οδηγίας 72/159/ΕΟΚ "περί εκσυγχρονισμού των γεωργικών εκμεταλλεύσεων" και της οδηγίας 73/131/ΕΟΚ "περί της πριμοδοτήσεως προσανατολισμού που αναφέρεται στο άρθρο 10 της οδηγίας  της 17ης Απριλίου 1972 περί εκσυγχρονισμού των γεωργικών εκμεταλλεύσεων"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής(1),  τη γνώμη της Συνελεύσεως(2),  Εκτιμώντας:  ότι κατά τους όρους του άρθρου 14 παράγραφος 2 περίπτωση α) της οδηγίας 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων(3), όπως τροποποιήθηκε τελευταία από την οδηγία 77/390/ΕΟΚ(4), τα Κράτη μέλη  δύνανται, κατά τη διάρκεια περιόδου πέντε ετών από τη στιγμή, κατά την οποία αρχίζει να ισχύει η εν λόγω οδηγία, να χορηγούν μεταβατικές ενισχύσεις σε κατόχους γεωργικών εκμεταλλεύσεων που δεν δύνανται να επιτύχουν το εισόδημα εργασίας που καθορίζεται  στο άρθρο 4 της εν λόγω οδηγίας και δεν δύνανται ακόμη να τύχουν των ετησίων αποζημιώσεων που προβλέπονται στο άρθρο 2 παράγραφος 1 της οδηγίας 72/160/ΕΟΚ του Συμβουλίου της 17ης Απριλίου 1972 περί ενθαρρύνσεως όσον αφορά την παύση της γεωργικής  δραστηριότητος και διαθέσεως της χρησιμοποιουμένης γεωργικής εκτάσεως για σκοπούς βελτιώσεως των διαρθρώσεων(5)- ότι, εν αναμονή της επανεξετάσεως της οδηγίας 72/159/ΕΟΚ που προβλέπεται από το άρθρο 16 της εν λόγω οδηγίας, η περίοδος εφαρμογής της διατάξεως αυτής παρατάθηκε μέχρι την 31η Δεκεμβρίου 1977 από την οδηγία 77/390/ΕΟΚ- ότι, επειδή η επανεξέταση αυτή συνεχίζεται, φαίνεται ενδεδειγμένο να παραταθεί η περίοδος που αναφέρεται στο άρθρο 14 παράγραφος 2 περίπτωση α) της οδηγίας 72/159/ΕΟΚ μέχρι την 31η Δεκεμβρίου 1979 όσον αφορά τα μέτρα που προβλέπονται στο άρθρο αυτό και  εφαρμόζονται στα Κράτη μέλη την 15η Μαρτίου 1977- ότι ο προσανατολισμός της εκμεταλλεύσεως προς την παραγωγή βοείου ή προβείου κρέατος που προβλέπεται από το σχέδιο αναπτύξεως δύναται να απαιτήσει διαφοροποιημένες προσπάθειες- και ότι πρέπει λοιπόν να μετατραπούν σε ποσά-όρια, τα ποσά που καθορίζονται  από την οδηγία 73/131/ΕΟΚ του Συμβουλίου της 15ης Μαΐου 1973 περί της πριμοδοτήσεως προσανατολισμού που προβλέπεται στο άρθρο 10 της οδηγίας 72/159/ΕΟΚ της 17ης Απριλίου 1972 περί εκσυγχρονισμού των γεωργικών εκμεταλλεύσεων(6),  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η περίοδος που αναφέρεται στο άρθρο 14 παράγραφος 2 περίπτωση α) της οδηγίας 72/159/ΕΟΚ παρατείνεται ως την 31η Δεκεμβρίου 1979 όσον αφορά τα μέτρα που προβλέπονται στο άρθρο αυτό και εφαρμόζονται στα Κράτη μέλη την 15η Μαρτίου 1977.   Άρθρο 2  Το άρθρο 1 δεύτερο εδάφιο της οδηγίας 73/131/ΕΟΚ αντικαθίσταται από το ακόλουθο κείμενο:  "Το ποσό της πριμοδοτήσεως είναι κατ' ανώτατο όριο:  - 48 λογιστικές μονάδες ανά εκτάριο, εντός του ορίου 4 800 λογιστικών μονάδων ανά εκμετάλλευση, για το πρώτο έτος,  - 32,5 λογιστικές μονάδες ανά εκτάριο, εντός του ορίου 3 250 λογιστικών μονάδων ανά εκμετάλλευση, για το δεύτερο έτος,  - 16,5 λογιστικές μονάδες ανά εκτάριο, εντός του ορίου 1 650 λογιστικών μονάδων ανά εκμετάλλευση, για το τρίτο έτος."  Άρθρο 3  Το άρθρο 1 αρχίζει να ισχύει την 1η Ιανουαρίου 1978.   Άρθρο 4  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 24 Νοεμβρίου 1978.  Για το Συμβούλιο Ο Πρόεδρος J. ERTL  (1) ΕΕ αριθ.Α 230 της 28.9.1978,σ. 15.  (2) ΕΕ αριθ. Α 261 της 6.11.1978, σ. 46.  (3) ΕΕ αριθ. Ν 96 της 23.4.1972, σ. 1.  (4) ΕΕ αριθ. Ν 145 της 13.6.1977, σ. 43.  (5) ΕΕ αριθ. Ν 96 της 23.4.1972, σ. 9.  (6) ΕΕ αριθ. Ν 153 της 9.6.1973, σ. 24.